<classify> WATAALAMU wa afya wameeleza kuwa, kutobadilisha taulo za hedhi kwa wakati na kukaa katika mazingira ambayo si ya usafi , inaweza kusababisha binti kutopata mtoto atakapofi kia umri stahiki.Akizungumza na wanafunzi wa kike katika Shule ya Sekondari ya Msimbazi, mwanachama wa Klabu ya Kijamii ya Lions, Dk Lujaina Hassanali alisema wasichana wasipobadilisha kwa wakati taulo hizo wanaweza kupata maambukizi kwenye njia ya uzazi na hivyo kuharibu njia ya uzazi.Kutokujiweka katika mazingira ya usafi, kukaa na taulo ya kike kwa saa nyingi inaweza kukuletea maambukizi katika njia ya uzazi na hivyo kusababisha wakati mwingine kushindwa kupata mtoto mtakapokuwa wakubwa kama haitatibiwa vizuri, alisema Dk Lujaina.Klabu hiyo ilitoa msaada katika shule hiyo wa masanduku mawili ya taulo za kike msaada ambao ulitolewa pia katika Shule ya Msingi Buguruni ambapo waliahidi kuendelea kujaza taulo hizo kila baada ya miezi mitatu ili kuwafanya watoto wa kike kuepukana na maambukizi hayo, kusoma bila vikwazo na pia kukaa kwa uhuru wanapokuwa katika siku zao.Kwa upande wake mwanachama wa Klabu hiyo, Dk Fatema Megji aliwaasa wasichana hao kujitunza katika siku zao kujitahidi kuwa wasafi na kutunza mazingira.Akikabidhi msaada wa masanduku mawili ya taulo hizo za kike, Mwenyekiti wa Klabu ya Lions Dar es Salaam Uhuru, Zainab Parpia alisema lengo la msaada huo ni kuwaepusha na maradhi, kumfanya msichana awe na amani anapokuwa darasani na pia asishindwe kwenda shule.Unapoamka asubuhi uwe na amani ya kwenda shule labda uwe na ugonjwa ndio usiende shule, ukifika shule una uhakika kuna mahali utapata kitu cha kukuhifadhi na ukaendelea vizuri na masomo yako, watoto wa kike nao wanahitaji elimu, alisema Zainab.  <topic>: kitaifa 